CELEX: 62015CN0502
Language: fi
Date: 2015-09-22 00:00:00
Title: Asia C-502/15: Kanne 22.9.2015 – Euroopan komissio v. Ison-Britannian ja Pohjois-Irlannin yhdistynyt kuningaskunta

18.1.2016   
            
            
               FI
            
            
               Euroopan unionin virallinen lehti
            
            
               C 16/14
            
         Kanne 22.9.2015 – Euroopan komissio v. Ison-Britannian ja Pohjois-Irlannin yhdistynyt kuningaskunta
   (Asia C-502/15)
   (2016/C 016/17)
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: K. Mifsud-Bonnici ja E. Manhaeve)
   
      Vastaaja: Ison-Britannian ja Pohjois-Irlannin yhdistynyt kuningaskunta
   
      Vaatimukset
   
   
               —
            
            
               on todettava, ettei Yhdistynyt kuningaskunta ole noudattanut yhdyskuntajätevesien käsittelystä annetun neuvoston direktiivin 91/271/ETY (1) 3, 4, 5 ja 10 artiklan mukaisia velvoitteitaan, koska se ei ole soveltanut kyseistä direktiiviä asianmukaisesti Gowertonin ja Llanellin, Gibraltarin ja 11 taajaman suhteen
            
         
               —
            
            
               Ison-Britannian ja Pohjois-Irlannin yhdistynyt kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio vaatii kanteessaan unionin tuomioistuinta toteamaan, ettei Yhdistynyt kuningaskunta ole soveltanut asianmukaisesti yhdyskuntajätevesien käsittelystä annettua neuvoston direktiiviä 91/271/ETY Gowertonin ja Llanellin, Gibraltarin ja 11 taajaman suhteen.
   Komissio katsoo erityisesti, ettei Yhdistynyt kuningaskunta ole varmistanut sitä, että vettä, joka kerätään yhdistetyssä yhdyskuntajätevesi- ja sadevesijärjestelmässä Gowertonissa ja Llanellissa, kerätä ja ohjata käsiteltäväksi neuvoston direktiivin 91/271/ETY 3, 4 ja 10 artiklan ja liitteiden I(A) ja I(B) mukaisesti.
   Komissio katsoo myös, ettei Yhdistynyt kuningaskunta ole noudattanut neuvoston direktiivin 91/271/ETY 4 artiklan ja liitteiden I(B) ja I(D) mukaisia velvoitteitaan, koska se ei ole ottanut käyttöön biologista tai vastaavaa käsittelyä ja koska se ei ole tältä osin toimittanut näyttöä direktiivin 91/271/ETY noudattamisesta 3 taajaman osalta, eikä ole ottanut käyttöön minkäänlaista yhdyskuntajätevesien käsittelyä Gibraltarin osalta.
   Lopuksi komissio väittää, ettei Yhdistynyt kuningaskunta ole asianmukaisesti täyttänyt neuvoston direktiivin 91/271/ETY 5 artiklan ja liitteiden I(B) ja I(D) mukaisia velvoitteitaan, koska se ei ole varmistanut sitä, että 8 taajamasta peräisin olevat viemäröidyt yhdyskuntajätevedet käsitellään tehokkaammin ennen niiden johtamista haavoittumiselle alttiisiin vesistöihin.
   Direktiivin täytäntöönpanoa varten varattu määräaika päättyi 30.6.1993.
   
      (1)  EYVL L 135, s. 40.